Super 30: फिल्म का पोस्टर हुआ रिलीज, अलग अंदाज में दिखाई दिए ऋतिक रोशन  
ऋतिक रोशन की फिल्म का पोस्टर हुआ रिलीज
'सुपर 30' में अलग अंदाज में नजर आए ऋतिक रोशन
बिहार में जन्मे आनंद कुमार के जीवन पर आधारित है 'सुपर 30'
अपनी शानदार एक्टिंग और लाजवाब पर्सनैलिटी से लोगों के दिलों में जगह बनाने वाले ऋतिक रोशन (Hrithik Roshan) अपनी आने वाली फिल्म 'सुपर 30' (Super 30) की तैयारी में लगे हुए हैं. अभी हाल ही में ऋतिक रोशन  (Hrithik Roshan) की अपकमिंग फिल्म 'सुपर 30' (Super 30) पोस्टर रिलीज हुआ है. फिल्म 'सुपर 30' (Super 30) 20 जुलाई को दुनियाभर के सिनेमाघरों में रिलीज होगी. फिल्म का पोस्टर खुद ऋतिक रोशन (Hrithik Roshan) ने अपने ट्विटर अकाउंट पर भी पोस्ट किया. फिल्म 'सुपर 30' (Super 30) में ऋतिक रोशन  (Hrithik Roshan) के अलावा म्रूनाल ठाकुर (Mrunal Thakur), नंदिश सिंह (Nandish Singh), रित्विक साहोरे (Ritwik Sahore), पंकज त्रिपाठी (Pankaj Tripathi), अमित साध (Amit Sadh), विरेंद्र सक्सेना (Virendra Saxena) और जॉनी लिवर (Johny Lever) जैसे कलाकार भी दिखाई देंगे.
Haqdaar bano! #Super30Trailer coming on June 4.@mrunal0801@nandishsandhu@TheAmitSadh@teacheranand@Shibasishsarkar#SajidNadiadwala@RelianceEnt@NGEMovies@PicturesPVR@super30film@ZeeMusicCompanypic.twitter.com/iVolaI8Unh

ऋतिक रोशन  (Hrithik Roshan) की अपकमिंग फिल्म सूपर 30 का पोस्टर रिलीज हो चुका है. इसकी जानकारी खुद बॉलीवुड एक्टर ऋतिक रोशन  (Hrithik Roshan) ने अपने ट्विटर अकाउंट के जरिए दी है. ट्विटर पर पोस्टर रिलीज करते वक्त ऋतिक रोशन  (Hrithik Roshan) ने कैप्शन लिखा 'हकदार बनो'. पोस्टर में ऋतिक रोशन  (Hrithik Roshan) बारिश में खड़े नजर आ रहे हैं. इसके अलावा पोस्टर पर मैथ्स से जुड़े कुछ फिगर बने हैं और उसमें नीचे की तरफ कुछ स्टूडेंट्स दिखाई दे रहे हैं.  ऋतिक रोशन  (Hrithik Roshan) ने अपनी पोस्टर में  'सुपर 30' (Super 30) का ट्रेलर लॉन्च होने की जानकारी भी दी. उनकी पोस्ट के मुताबिक फिल्म का ट्रेलर 4 जून को रिलीज होगा.
 
 'सुपर 30' (Super 30) फिल्म बिहार में जन्मे आनंद कुमार (Anand Kumar) की जिंदगी पर आधारित है. आनंद कुमार  (Anand Kumar) साधारण परिवार के व्यक्ति हैं, जिन्होंने गरीब और पिछड़े विद्यार्थियों को आईआईटी की परीक्षा पास करने के लिए ट्रेनिंग देना शुरू किया. बता दें कि फिल्म  'सुपर 30' (Super 30) को विकास बहल (Vikas Bahl) और अनुराग कश्यप (Anurag Kashyap) डायरेक्ट कर रहे हैं. इस फिल्म का प्रोडक्शन रिलायंस एंटरटेनमेंट (Reliance Entertainment), फैंटम फिल्म्स (Phantom Films) और नाडियाडवाला ग्रैंडसन एंटरटेनमेंट (Nadiadwala Grandson Entertainment) के बैनर तले किया जा रहा है. साथ ही फिल्म को अनुराग कश्यप, साजित नाडियादवाला और विक्रमादित्य मोटवानी प्रोड्यूस कर रहे हैं.